hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu de hu hu en hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu en hu en hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
VIETNÁMI KÖRUTAZÁSnagykörút a hegyi törzsektől a Mekong-deltáig2023.03. - Angkor Tours
Csoport létszáma:  10 – 16 fő
Legújabb körutunkon a sokszínű Vietnám bámulatos tájait és különböző kultúrák hatásait őrző régióit járjuk be kényelmesen és elmélyülten. Kirándulunk a tarka ruhás hegyi törzsekhez, evezünk a száraz Halongban, máskor a Halong-öböl mészkőkúpjainak lélegzetelállító látványában gyönyörködünk. A kereskedő kisváros, Hoi An, vagy a huei császári palota falai között éppúgy sétálunk, mint Mui Né homokos tengerpartjának fehér és vörös homokdűnéin. Az út során tengerparti pihenésre is jut idő.
Szállásaink kényelmesek, a program útvonalához illeszkedve válogattuk őket. A vacsorák során a vietnami konyha régióról régióra eltérő jellegzetességeit is megkóstoljuk.
A körutat a térséget alaposan ismerő, évtizedes idegenvezetői tapasztalattal rendelkező történész kollégánk, Kádas Csaba vezeti. Személye garancia arra, hogy az utazás egyben értő megismerés legyen.
Április. 28. Budapest – Dubai – Hanoi
Elutazás Budapestről (16.00) Dubain keresztül Hanoiba az Emirates járatával. Átszállás Dubaiban. Éjszaka a repülőgép fedélzetén.
Érkezés Vietnám fővárosába, Hanoiba (13:15). Az óvárosban lévő szállásunkra becsekkolás után Hanoi ódon városrészében csavargunk útba ejtve a felkelő nap hídját, mely a Hoan Kiem tóra épült Ngoc Son templomba vezet minket. Vacsora a Ngon Villa étteremben. Szállás: Hanoi, Lan Vien Hotel 4*
Reggeli után egész napos városnézés az egyedülálló hangulatú délkelet-ázsiai metropoliszban: Először a régi városrészből az adminisztratív és követségi negyedbe gurulunk. Itt elsétálunk az új országgyűlési épület és a Ho Chi Minh Mauzóleum előtt, majd meglátogatjuk az emblematikus Egy Pilléres Pagodát is. Később felfedezzük az 1000 éves múltat őrző egykori hivatalnok-oktatási központot, az Irodalom Templomát. Délután látogatást teszünk a Néprajzi Múzeumban, hogy képet alkothassunk a több mint 50 féle Vietnámban élő nemzetiség, törzs kultúrájáról. A 20 éves múzeum kertje, skanzenszerűen mutatja be néhány törzs lakóépületeit. A nap végén megtekintünk egy vízibáb előadást is. Vacsora a Viet Deli étteremben.
Május. 1. Hanoi - Lao Cai – Sapa
Reggeli után indulás északra, 5 órás buszos utazás megállókkal a gyönyörű hegyek között bújó Sapába.  Később a legszínesebb ruháikról híres hmongok által lakott Xin Chai faluba látogatunk. Sapába visszatérve elvegyülünk a piac forgatagában, és egy gyógynövényes-orvosságos üzletet is meglátogatunk meghallgatva a gyógyító meséit. Vacsora a Red Dzao étteremben, Szállás Sapaban: Sapa Highland Hotel 4*
Reggeli után kirándulás a rizsteraszokon, amelynek során tai, vörös dzao és hmong hegyi települések ( Lao Chai, Ta Van) várnak ránk. Délután meglátogatjuk a híres Ezüst vízesést, majd a Tram Ton hágó feletti kilátóról csodáljuk meg a hegyormok lélegzetelállító látványát. Vacsora és szállás Sapában.
Május. 3. Sapa – Lao Cai – Bac Ha – Hanoi
Hajnali reggeli után Bac Ha híres vasárnapi piacára utazunk (2 óra), ahová a hétvégén százával érkeznek a környező hegyek népcsoportjainak tagjai. A színes tömegben felfedezhetjük a virágos hmongok, a dzaiok, a fulák, a kínaiak, de a nhangok, nungok és thaiok népviseletét is. Délután visszaindulunk Hanoiba. Vacsora: Viet Deli étterem. Szállás:  Le Vien Hotel 4*
Május. 4. Hanoi – Hoa Lu – Tam Coc – Halong
Reggeli után utazás a Halong-öbölhöz, a vietek első fővárosán, Hoa Lun keresztül (2 óra). A „száraz” Halong sejtelmes mészkőkúpjai között ezeréves templomokat és egy palotaromot tártak fel. Az izgalmas tájban és a rekonstrukciókban tett séta után átgurulunk a Három-barlang vidékére. Itt csónakba szállunk és kis folyócskán ringatózva (1,5 óra) élvezzük a festői helyszínt. A rizsföldekből kiemelkedő hegyek között kanyargó folyón érjük el a Tam Coc barlangokat. A mészkőkúpok egyikére felkapaszkodva bejárjuk az Indokína filmből jól ismert rejtélyes Bich Dong pagodát is. Délután hosszú út vár ránk (4 óra), hogy elérjük Haipong kikötőjén túl Halong városát. Vacsora egy helyi étteremben Halongban. Szállás: Royal Lotus 4*
Május 5. Halong-öböl - Hue
Reggeli után ötórás hajókirándulás a lenyűgöző szépségű Halong-öbölben, a világörökségi helyszínné nyilvánított ezernyi karsztkúp között. Kikötünk egy szigeten, ahol a hegy gyomrában cseppkőbarlangban barangolunk. A Halong-öböl 360 fokban. Különleges tengeri finomságokból álló ebédünket is a bámulatos mészkőhegyek között hajózva fogyasztjuk el majd kikötés után (14.00) délután utazás a Hanoi repülőtérre. Este repülés a néhai császárság fővárosába, Huéba. Fényűző huei vacsora a Cung Cung Dinh Royal park étteremben. Szállás Hué: Eldora Hotel
Reggeli után Vietnám császárinak emlékei között kalandozunk. Első megállónk Khai Dinh császár síremléke. A szokatlan tervezésű, lépcsős teraszokról szép látvány tárul elénk, az extravagáns mauzóleumbelső pedig a „kiscsászár” ízlését tükrözi. Később továbbutazunk a legpazarabb császári sírkertbe. A Minh Mang sírkertjében tett séta közben megismerjük a koncepciót, a pavilonok szerepét és élvezzük a nyugodt kertet. Innen hajózás (1 óra) a Huét átszelő Illatos-folyón. Hajónkról láthatjuk a környező hegyeket, a vidéki életet, de a császárkori Irodalom Temploma kapuzatát is felfedezhetjük. Kikötés után séta az aktív buddhista kolostorba: Thien Mu-pagoda. Délután a Nguyen-dinasztia Tiltott-városának felfedezése vár ránk. Szerencsére a háborús pusztítás ellenére, mára egyre több épületet sikerül rekonstruálni. Később riksázás a császárváros körüli régi kertvárosban. Vacsoránkat egy volt mandarin házában fogyasztjuk el (Y Thao Garden restaurant). Szállás Huéban.
Május. 7. Hué – Hai Van – Danang – Thuy Son – Hoi An
Reggeli után indulás dél felé, hogy a Felhőóceán-hágóra felkapaszkodjunk, ahonnan szép időben letekintve lábunk előtt hever Észak- és Dél-Vietnám. A hágó neve utal arra, hogy nemcsak fizikai-földrajzi határra érkeztünk, hanem éghajlati választóvonal is megállónk. Lábnyújtós séta a látványért a császári és az amerikai háborús bunkerek között. Továbbutazunk Közép-Vietnám logisztika központjába, Danangba. A páratlan műtárgyakat őrző danangi Csam Múzeum a világ legnagyobb csam gyűjteményét őrzi. Útban Hoi An felé megállunk a Márvány-hegyeknél. Másfél órás kirándulásunk jutalma: ezeréves, misztikus csam barlangszentélyek, változatos pagodák, kis teraszokról szép kilátás a Dél-kínai tengerre. Koraeste érkezünk a Világörökségi védettség alatt álló 200 éves kereskedővárosban, Hoi Anba. Vacsora a Little Faifo étteremben. Vacsora után érdemes esti sétára indulni az óváros lampionokkal kivilágított utcáiban. Szállás Hoi Anban: La Residence Hotel 4*
Május. 8. Hoi An – My Son
Reggeli után utazás (1 óra) a hegyek felé, a középkori Csam állam szakrális központjába. Csampa ezer éven át uralta a mai Vietnám középső és déli területeit, s bár az adminisztratív központ többször költözött, a Macskafog-hegyek gyűrűjében rejtőző templomkörzet folyamatosan működött. Sajnos az Amerikai-háború során a páratlan hindu kulturális örökség, a téglatornyok és homokkődíszítések zöme helyrehozhatatlan károkat szenvedett el. A terület romjaiban is különleges atmoszférát kínál. Látogatásunk alatt egy csam folklórműsort is láthatunk majd. Visszatérünk Hoi Anba, ahol sétánkat keleten, a legautentikusabb kínai közösségi házban kezdjük, majd templomokat érintve elérjük a központi piacot, ahol zöldségek, gyümölcsök és a folyóparton a halászat eredménye látható. Majd betérünk egy kézműves házba, ahol a színes lampionok készítését láthatjuk, kis szerencsével egy zené-táncos folklórműsort is láthatunk majd. Tan Ky kereskedőházában beszélünk a tulajdonosokkal, majd a Japán-fedett hídon is átsétálunk. Visszatértünkben a porcelánkereskedelmet bemutató műemléképületébe is betérünk. Vacsora a Dao Tien étteremben. Szállás Hoi An.
Május. 9. Hoi-An – Danang – Saigon
Reggeli után transzfer a danangi repülőtérre. Repülés Saigonba. Becsekkolás után a gyarmati belvárosba indulunk: megnézzük a Notre Dame katedrálist és besétálunk az Eiffel tervezte Régi Postaépületbe. Vacsora a nagyhírű  Hoa Tuc étteremben. Vacsora után esti séta a kivilágított belvárosban (Operaházi, koloniál szállodák, Saigon folyó, Városháza). Szállás Saigonban: Le Bay Hotel 4*
Reggeli után a Mekong-delta legnagyobb települése,  Ho Chi Minh különböző arcait vesszük szemügyre.  A Vietnám Történeti Múzeum páratlan műkincsein keresztül elmélyíthetjük délkelet-ázsiai civilizációs ismereteinket. Később a Jáde császár pagodájában figyeljük meg az élő vallási kultuszok keveredését. Fotóstopra megállunk még az újraegyesítés épületénél. Délután látogatást teszünk a 20. századi történelem során többször elhíresült a kínai (Cholon) negyedben, ahol sétálunk a piac, a mecset és egy klasszikus pagoda (Thien Hau) háromszögében.  A gyarmati városmagba visszatérve egy kis szabad csavargás következik vacsoráig. Vacsora a Hoa Tuc-ban, szállás Saignonban
Május. 11. Saigon – Mui Ne
Reggeli után indulás a Dél-kínai tenger felé (kb. 4 óra). Utazás Mui Nébe, ami  nemcsak gyönyörű homokos tengerpartjáról, hanem különleges földrajzi képződményeiről, a homokdűnékről illetve a Tündér-völgy vöröslő szikláiról is híres. A dűnéken és a völgyben tett séta után becsekkolás a tengerparti szállodába és szabadidő. Vacsora helyi étteremben Mui Nében, szállás: Pandanus Resort 4*
Május. 12. Mui Ne
Egész nap pihenés a csodás homokos tengerparton. A korán kelők lehetősége, hogy megcsodálhatják a közeli halászfaluba hajnalonta a halászatból százával visszatérő családok hétköznapjait. * fakultatív programlehetőség (5 óra): kirándulás külön autóval a Po Klong Garai csam tornyok hoz. Útközben fotóstop a hagyományos tengerparti só lepárlóknál. Vacsora és szállás Mui Néban.
Május. 13. Mui Ne – Saigon - Dubai
Reggeli után pihenés, majd 4 óra buszozás vár ránk a dél-vietnámi síkvidék rizsföldjei között vissza Saigonba. Repülés haza (23:55) dubai átszállással* tengerparti hosszabbítási lehetőség igény szerint.
Május. 14. Dubai – Budapest
Éjszaka a repülőn. Érkezés 12:45-kor Budapestre.
Részvételi díj (min. 16 fő):      Ft/fő
Felár 13-15 fő esetén:                49.000 Ft/fő
Felár 10-12 fő esetén:                99.000 Ft/fő
+ Repülőjegyek (illetékkel):    Ft/fő*
Budapest–Doha–Hanoi, Hanoi–Hué, Danang–Saigon–Doha–Budapest *A légitársaságok az árváltoztatás jogát a jegykiállításig fenntartják!
A részvételi díj tartalmazza: programokat, belépőket, magyar és helyi idegenvezetéssel, szállást a fent említett szállásokon, kétágyas elhelyezéssel (EÁF: 163.000 Ft/fő), a hajón teljes, az úton félpanziós ellátást válogatott éttermekben, transzfereket
A részvételi díj nem tartalmazza: vízumdíjat (9.000 Ft/fő), borravalókat (80 USD/fő), kombinált utazásképtelenségi és BBP biztosítást (34.725 Ft/fő), személyes kiadásokat (telefon, hordárok stb.)
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours